# Donetes (pel·lícula de 1933)

Donetes (títol original en anglès: Little Women) és una pel·lícula estatunidenca dirigida per George Cukor i estrenada el 1933, adaptació de la novel·la homònima de Louisa May Alcott el 1868. Va ser la quarta pel·lícula més popular en la taquilla nord-americana de l'any 1933.
Aquesta és la tercera adaptació a la pantalla del llibre. Segueix dues versions de l'època del cinema mut: la primera, del 1917 amb Minna Gray i la segona el 1918 amb Dorothy Bernard. Després d'aquesta versió sonora de 1933 va arribar la de 1949, Donetes –amb June Allyson, Elizabeth Taylor i Peter Lawford–, la pel·lícula de 1994, protagonitzada per Winona Ryder, i la pel·lícula del 2019 amb Saoirse Ronan.

## Argument

Les quatre filles del doctor March és la història de quatre noies, Margaret (Meg), Joséphine (Jo), Elisabeth (Beth) i Amy o Amie. Viuen als Estats Units amb la seva mare i una fidel criada anomenada Hannah. Pertanyen a la classe mitjana de la societat. La història passa durant la guerra de Secessió. El seu pare, nordista, és al front.

## Repartiment

* Katharine Hepburn: Josephine "Jo" March
* Joan Bennett: Amy March
* Frances Dee: Margareth "Meg" March
* Jean Parker: Elizabeth "Beth" March
* Spring Byington: Abigail "Marmee" March
* Douglass Montgomery: Theodore "Laurie" Laurence
* Paul Lukas: Friedrich Bhaer
* Edna May Oliver: Tia March
* Henry Stephenson: M. Laurence
* Samuel S. Hinds: M. March
* Harry Beresford: Doctor Bangs
* Bonita Granville (no surt als crèdits): Una camarada de classe d'Amy

## Producció

Tot i que David O. Selznick no va aparèixer als crèdits de la pel·lícula, va tornar a la RKO des de la MGM per supervisar la producció com a l'última pel·lícula en el seu contracte amb l'estudi. L'objectiu principal del director George Cukor era emfasitzar la juxtaposició entre el sacrifici i la vida familiar en aquestes jovenetes.
A petició de Hepburn, el dissenyador de vestuari Walter Plunkett va crear un vestit per al seu personatge copiat d'un que portava la seva àvia materna en un ferrotip de Hepburn. Plunkett també va haver de redissenyar diversos vestits per a Joan Bennett per ocultar l'avançant estat de l'embaràs, una condició que Bennett intencionalment no havia mencionat a Cukor quan va començar a rodar la pel·lícula.
Louise Closser Hale originalment havia d'interpretar la tia March, però a causa de la seva mort el 26 de juliol de 1933, Edna May Oliver va fer el paper. Els exteriors es van rodar al llac Lancaster a Sunland, al Ranxo Providencia a Hollywood Hills i al Ranxo Warner Bros a Pasadena. Els gravats originals de la pel·lícula utilitzaven el colorant manual per a xemeneies i espelmes.

## Premis i nominacions
### Premis

* 1934. Oscar al millor guió adaptat per Victor Heerman i Sarah Y. Mason.
* 1934. Medalla d'or al Festival Internacional de Cinema de Venècia a la millor actriu (Katharine Hepburn)

### Nominacions

* 1934. Oscar a la millor pel·lícula.
* 1934. Oscar al millor director per George Cukor.
* 1934. Copa Mussolini al Festival Internacional de Cinema de Venècia per George Cukor

## Galeria

* Katharine Hepburn
* Joan Bennet
* France Dee
* Spring Byington
* Douglass Montgomery
* Paul Lukas
* Edna May Oliver
* Henry Stephenson

## Al voltant de la pel·lícula

* L'èxit de la pel·lícula de Cukor va posar de moda l'adaptació cinematogràfica dels clàssics de la literatura. El director va rodar llavors David Copperfield (1935) de Dickens, Romeo & Juliet de Shakespeare i Camille d'Alexandre Dumas Fill.

## Vegeu també

* Donetes (pel·lícula de 1949), basada en la novel·la d'Alcott, dirigida per Mervyn LeRoy i interpretada per June Allyson i Elizabeth Taylor
* Donetes (pel·lícula de 1994), basada en la novel·la d'Alcott, dirigida per Gillian Armstrong i interpretada per Susan Sarandon, Winona Ryder, Kirsten Dunst i Claire Danes
* Donetes (pel·lícula de 2019), basada en la novel·la d'Alcott, dirigida per Greta Gerwig i interpretada per Emma Watson, Laura Dern, i Meryl Streep

## Notes

* ↑ Viquipèdia:Traducció de noms#Cultura > Obres de teatre i pel·lícules: «Les pel·lícules basades en un llibre que ha estat traduït al català, però la pel·lícula encara no, es pot utilitzar el títol del llibre».

## Referències

* ↑ «Box Office Champions of 1933». Motion Picture Herald, 03-02-1934, p. 16 [Consulta: 30 abril 2018].
* ↑ Edwards, Anne. A Remarkable Woman: A Biography of Katharine Hepburn. Nova York: William Morrow & Company, 1985, p. 110. ISBN 0-688-04528-6.
* ↑ Kellett, Katherine «Cukor's Little Women and The Great Depression: Sacrifice, Morality, and Familial Bliss». The Oswald Review, 9, Fall 2002, pàg. 11–29. ISSN: 1520-9679.
* ↑ Edwards, p. 109
* ↑ Little Women (1933) profile, tcm.com; accessed June 27, 2017.
* ↑ «Little Women». American Film Institute. [Consulta: 16 agost 2017].
* ↑ Maltin, Leonard. «Tinted talkies». Leonard Maltin, 15-08-2017. [Consulta: 16 agost 2017].
* 1 2 3 «The Sixth Academy Awards». [Consulta: 24 desembre 2017].

## Enllaços externs

* http://www.louisamayalcott.fr Louisa May Alcott i la seva novel·la, Little Women (francès)
* Donetes a TCM Movie Database (anglès)